**Martti Ahtisaaren koulun TVT- suunnitelma 2019-2020**

*Miten koulun henkilöstön tvt-osaamista kehitetään?*

Opettajille järjestään kerran vuodessa “iPad-lanit", jossa tvt-tiimin jäsenet opettavat eri iPad-sovellusten käyttöä henkilökunnalle. Lisäksi henkilökunnalle tarjotaan O365 -ja Peda.net opastusta joustavasti ympäri vuoden. Tvt-mentor Juho Laitinen opastaa henkilökuntaa tvt:n hyödyntämisessä opetuskäytössä pitkin lukuvuotta. Lisäksi koulumme digitutor opettajat Sonja Hiltunen ja Jussi-Markus Turunen ovat opettajien käytössä luokissa kaksi tuntia viikossa. Tvt-vastaavat osallistut mahdollisiin koulutukseen ja jakavat koulutuksista saamaansa osaamista työyhteisössä.

*Miten hyödynnetään koulun tutoropettajan ja kiertävän tvt-mentorin tunteja ja miten varmistetaan tuen tasapuolinen jakautuminen?*

Koulumme tvt-mentor on Juho Laitinen. Opettajat voivat varata Juholta tunteja pitkin lukuvuotta varauskalenterin avulla. Tuntien aikana Juho ohjeistaa ja auttaa opettajia tvt:n hyödyntämisessä opetuksessa tvt-opetussuunnitelman ja opettajan toiveiden mukaisesti.

Koulun tutor-opettajat ovat Sonja Hiltunen ja Jussi-Markus Turunen. Tutor-opettajat sekä koulun digitutor-oppilaat ovat opettajien käytössä 2h viikossa. Opettajat varaavat tutor-opetustunnin itselleen sähköisestä varauskalenterista. Tutor-opettajat seuraavat, että tuki jakautuu tasaisesti eri luokille ja opettajille.

*Miten varmistetaan, että kaikki oppilaat saavat opetusta tvt-opetussuunnitelman tavoitteiden mukaisesti?*

Opettajia kannustetaan käyttämään opetuksessaan tieto -ja viestintäteknologiaa. Opettajille on jaettu lukuvuoden alussa Kuopion kaupungin digitaitokalenterit, jonka käyttöön opettajia rohkaistaan aktiivisesti. Tvt-tiimi varmistaa kaksi kertaa vuodessa henkilökunnan yhteisissä kokouksissa, missä vaiheessa digitaitokalenterin toteuttaminen on. Myös tutor-toiminta tukee tavoitteiden saavuttamista, jossa tutor-opettajat toimivat opettajien tukena luokissa kahtena päivänä viikossa. Lisäksi opettajia kehotetaan jakamaan osaamistaan sekä varaamaan tvt-mentoria Juho Laitista luokkaansa pitkin vuotta.

*Miten varmistetaan koulun tvt-laitteiden tehokas käyttö?*

Koulun tvt-laitteisto on sijoitettu fyysisesti eri puolille koulua, jotta se on helposti opettajien saatavilla. iPadeja, läppäreitä sekä tietokoneluokan varaamista varten opettajilla on käytössä sähköinen varauskalenteri. Tiettyjen laitteiden käyttö on mahdollistettu numeroimalla laitteet sekä niiden hyllypaikat. Edellinen lainaaja huolehtii laitteet omille paikoilleen sekä varmistaa niiden lataustilanteen, jotta laitteet ovat välittömästi käytettävissä. Tvt-tiimi huolehtii laitteiston kunnosta ja päivittämisestä.

*Kuka tai ketkä koulussa vastaavat seuraavista tvt:n osa-alueista:*

Tekninen tuki: Jussi-Markus Turunen ja Miika Tammekann. Miika vastaa tykeistä, tauluista ja äänentoistosta. Jussi-Markus vastaa unohtuneista oppilasverkon tunnuksista. Uusien tunnusten luomisesta vastaa koulusihteeri Tiina Kauppinen.

Pedagoginen tuki:Jussi-Markus Turunen (yläsiipi), Tiina Purokivi (pikkusiipi), Jussi Harju (alasiipi).

Tvt-pedagogiikan kehittäminen, opetuskäytön seuranta sekä digitaalisiin sovelluksiin ja oppimateriaaleihin tutustuminen: Jussi-Markus Turunen, Tiina Purokivi, Jussi Harju.

Tutor-opettajina toimivat Jussi-Markus Turunen ja Sonja Hiltunen (molemmat 1 h / vko).